ประธานวิปฝ่านค้าน ระบุรัฐบาลชี้แจงข้อกล่าวการอภิปรายไม่ไว้วางใจของฝ่ายค้านไม่ชัด
นายสุทิน คลังแสง ประธานวิปฝ่ายค้าน กล่าวถึงการประชุมพรรคร่วมฝ่ายค้านเพื่อสรุปผลการอภิปรายไม่ไว้วางใจครั้งที่ผ่านมา ว่า การลงคะแนนเสียงเป็นไปตามที่คาดหมาย แต่ฝ่ายค้านพบว่า เป็นการได้รับชัยชนะของรัฐบาลที่ไม่ชอบมาพากล ส่วนเนื้อหาสาระในการตอบคำถามชี้แจงของผู้ถูกยื่นอภิปรายนั้น รัฐมนตรีตอบไม่ชัดเจนหลายประเด็น เช่น เรื่องค่าส่วนต่างการสั่งซื้อวัคซีนซิโนแวคที่รัฐบาลจะยื่นหลักฐานให้ฝ่ายค้าน แต่ปัจจุบันฝ่ายค้านยังไม่ได้รับหลักฐานดังกล่าว เรื่องการซื้อวัคซีนแบบรัฐต่อรัฐ ที่ฝ่ายค้านนำหลักฐานการเสียภาษีแสดงต่อสภาไปแล้วแต่ยังไม่ได้รับคำตอบ หรือแม้กระทั่งการสั่งซื้อชุดตรวจโควิด-19 แบบเร่งด่วน (ATK) ที่พบว่าบริษัทผู้เจรจากับบริษัทที่เซ็นสัญญาเป็นคนละบริษัทกันนายสุทิน ย้ำว่า หลักฐานดังกล่าวเป็นข้อมูลในเบื้องต้น ซึ่งในสัปดาห์หน้าจะประชุมเพื่อสรุปพยานหลักฐานจากผู้อภิปรายในที่ประชุมสภาฯเพิ่มเติมอีกครั้ง เชื่อว่ามีหลักฐานชัดเจนสามารถดำเนินคดีได้และคาดว่าส่งให้องค์กรค์ต่างๆ ที่เกี่ยวข้อง เช่น คณะกรรมการป้องกันและปราบปรามการทุจริตแห่งชาติ หรือศาลรัฐธรรมนูญดำเนินการได้ช่วงต้นตุลาคมนี้ส่วนกรณีที่นายวิสาร เตชะธีราวัฒน์ ส.ส.พรรคเพื่อไทย กล่าวหาเรื่องการแจกเงิน ส.ส. ในที่ประชุมสภาผู้แทนราษฏรนั้น ประธานวิปฝ่ายค้าน กล่าวว่า มีหลักฐานชัดเจนและเชื่อมั่นว่าจะดำเนินคดีได้ จากนี้จะรวบรวมพยานหลักฐานยื่นต่อคณะกรรมาธิการป้องกันและปราบปรามการทุจริต ประพฤติมิชอบ สภาผู้แทนราษฎร ที่มีพลตำรวจเอก เสรีพิศุทธ์ เตมียาเวส เป็นประธานก่อน โดยย้ำว่า จะตามเรื่องนี้ให้ถึงที่สุดและอาจถึงขั้นยื่นต่อคณะกรรมการจริยธรรมของสภาฯ ที่มีนายชวน หลักภัย ประธานสภาผู้แทนราษกร เป็นประธานด้วย